**F****artein Valens Vei Interesselag – Felt G3**

**Referat fra Generalforsamlingen 2017**

**Tid: Onsdag 26. april 2017 kl 2000-2200**

**Sted: Grendehuset, Pauline Halls vei**

**Til stede:**

Fra styret: Nr. 38, 44, 58 og 70.

Fra beboere: Nr. 47,48, 62, 65, 70,74, 87, 96, 101,104 og 106.

Fullmakter: Ingen

**1 Godkjenning av innkalling og dagsorden**

Innkalling og dagsorden ble **godkjent.**

**2** **Valg av møteleder**

Tor B. Mosland ble av styret foreslått som møteleder.

**Godkjent.**

**3 Valg av to personer til å signere protokollen**

Knut Bråthen (FVv 106)

Frank Otterstad (FVv 48)

**4 Styrets beretning**

**Godkjent.**

Tor B. Mosland gikk igjennom styrets beretning.

**Pkt, 4.** **Styrets sammensetting i perioden 2016/17.**

Styret har siden årsmøtet 19. mars 2016 bestått av Tor B. Mosland (FVv 58), styreleder, Rikard Kalland (FVv 38), kasserer, Øystein Lien (FVv 44), styremedlem og Gerd Stokke (FVv70), sekretær. Lotte Sandviken ble innvalgt som styremedlem på årsmøtet 2016, men på grunn av flytting, måtte hun si fra seg styrevervet. Rikard Kalland tilbød seg å fortsette som kasserer i styret for perioden 2016/17

**Pkt.4.3.3 Grøntanlegget**

Vaktmesterselskapet Alt-Mann AS står for klipping av gress og på vinters tid, snømåking.

Rikard opplyste at han kun hadde fått en henvendelse fra en beboer som klagde på snømåkingen. Noen av beboerne som deltok på generalforsamlingen, var ikke fornøyd med måking/strøing som hadde blitt utført siste vinter. Det ble opplyst at enkelte ganger hadde det blitt måkt sent på dagen og på noen steder hadde det ikke blitt strødd. Rikard oppfordret de som ikke var fornøyd med måking/strøing, om umiddelbart, når situasjonen oppstod, å gi beskjed til styret, slik at Alt-Mann AS blir varslet. Beboerne oppfordret styret til å sjekke kontrakten som var inngått med vaktmesterselskapet slik at punktene om «tidlig» måking og strøing blir ivaretatt. Styret sørger for at innspill vil bli tatt opp med vaktmestertjenesten.

**4.3.4 Trappeadkomst til garasjeanleggene**

Beboerne uttrykte at de var fornøyd med de nye steintrappene som ble satt opp høsten 2016. På vårdugnaden er det planlagt å sette opp gelendre på trappene.

**Pkt. 4.3.6 Trafikksikkerhet**

Fartein Valens vei er kommunal og skilting foretas av Oppegård kommune. På grunn av at det fra tid til annen oppleves uforsvarlig kjøring på veien, ble det uttrykt ønske om en «plakat» som varsler at barn leker og kjørehastigheten må avpasses deretter. Styret vil undersøke hva som finnes på markedet av plakater som vil passe for varsling om «kjør forsiktig – barn leker».

**Pkt.4.5.Garasjeanleggene**

Beboerne opplyste at det «flasser» fra den delen av garasjetaket som grenser mot «sprinkelveggen». Det ble fremholdt at flassingen kunne skyldes høytrykkspyling fra terrassene. Øystein Lien foreslo at det kunne settes opp en «plate» i taket som hindrer nedfall. Rikard Kalland foreslo å sjekke opp «tilstanden» i taket og ut i fra «resultatet», iverksette nødvendige tiltak. Det kom også innspill om at treveggen i garasjen er i dårlig forfatning og må ettersees/repareres.

Ut i fra dagens situasjon med bl.a.lading av el-biler etc, ble det stilt spørsmål fra beboerne om brannfaren i garasjeanleggene. Styret vil sørge for at alle innspillene om de forskjellige forholdene i garasjeanleggene, følges opp.

**4.6.Veien fra barnehagen til garasjeanlegget**

Tor B.Mosland opplyste at kommunen har fått informasjon om uforsvarlige trafikkforhold etc., men det har foreløpig ikke skjedd noe fra kommunens side. Ny kontaktperson i kommunen, Rune Pedersen.Tor B. Mosland vil følge opp saken.

**5 Økonomi**

**5.1. Regnskap**

Rikard Kalland opplyste at det på nåværende tidspunkt ikke var grunnlag for å øke kontingenten. Vaktmestertjenester, Canal Digital og servicekostnader på garasjeportene er postene som har bidratt til å «stabilisere» økonomien. Kostander i forhold til budsjett, ligger godt innenfor rammen både for «drift» og «fond». Innbetaling av felleskostnader, regnes å være ajour i løpet av kort tid. Under «Budsjett» ble det stilt spørsmål om post «trefelling» kr. 110.000. Gerd Stokke opplyste at styret valgte å legge inn et «ca.beløp», som kan være veiledende, men endelig sum vil foreligge først etter at den ekstraordinære generalforsamlingen er avholdt 21.9.2017. Bjørn Nordengen etterlyste posten om «oppgradering av lekeplasser» Anleggsgartner Gjersrud har vært på befaring og har kommet med tilbud på oppgradering. Styret vil imidlertid innhente anbud også fra andre leverandører. Styret jobber videre med saken og kommer med informasjon når «anbudene» er «behandlet». **Regnskap: Godkjent.**

**7** **Saker til behandling**

**7.1.Støtte til Vestre Ingieråsen Grendehus**

**7.1.2 Forslag til vedtak**

Vestre Ingieråsen Grendehus tildeles i 2017 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei. **Godkjent.**

**7.2 Styregodtgjørelse**

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering fortsetter.

**7.2.1** **Forslag til vedtak**:

Styremedlemmene valgt på generalforsamling i Fartein Valens Vei interesselag er unntatt årsavgift/fondsinnbetaling. **Godkjent.**

**8 Budsjettforslag 2017**

Budsjettet ble gjennomgått sammen med regnskapet.

Budsjett: **Godkjent.**

**9 Valg**

**9.1.** **Styret**

For driftsåret 2017/2018 må det velges 3 styremedlemmer, slik at styret i henhold til vedtektene består av inntil 4 personer. Frank Otterstad (FVv48) har meldt seg som kandidat. Generalforsamlingen ble anmodet om å stille med flere kandidater. Ingen av beboerne meldte sin interesse.

**Styret for 2017/2018 blir som følger**:

Tor Børre Mosland (FVv 58) 2017/18

Gerd Stokke (FVv70) 2017/19 (gjenvalg)

Frank Otterstad (FVv 48) 2017/18

Øystein Lien - styremedlem (FVv 44) 2017/19 (gjenvalg)

Styret ble valgt ved akklamasjon.

## 9.2 Revisor

For 2017/2018 ble Bjørn Nordengen gjenvalgt som Interesselagets revisor.

Sted/dato …………………………… Sted/dato …………………………

(sign.)….……………………… (sign)…………………………………….

Knut Bråthen (FVv 106) Frank Otterstad (FVv 48)